
	Παρουσίαση του μουσικοθεατρικού έργου

της Ειρήνης Χηράτου
«ΤΟ ΣΥΝΔΡΟΜΟ ΤΟΥ ΕΥΘΡΑΥΣΤΟΥ Χ»

Ίδρυμα Μιχάλης Κακογιάννης

Το Σπίτι της Κύπρου και το Ίδρυμα Μιχάλης Κακογιάννης διοργανώνουν  τη Δευτέρα 29 Μαΐου 2023 και ώρα 200:00, στο Ίδρυμα Μιχάλης Κακογιάννης (Πειραιώς 206, Ταύρος) την  παρουσίαση  του νέου μουσικοθεατρικού έργου της Ειρήνης Χηράτου, «ΤΟ ΣΥΝΔΡΟΜΟ ΤΟΥ ΕΥΘΡΑΥΣΤΟΥ Χ»  σε συνεργασία με το Πολιτιστικό Σωματείο Λεμεσού ΑΡΙΣΤΟΚΥΠΡΙΟ και τη συμμετοχή 30μελούς χορωδιακού συνόλου του 5ου  Γυμνασίου Γαλατσίου.
ΣΥΝΤΕΛΕΣΤΕΣ: 
Μουσική́ σύνθεση - Κείμενα - Σκηνοθεσία: Ειρήνη Χηράτου. 

Φωτογραφία και Επεξεργασία Υλικού́ Προβολής: Νικος Γράβαρης. 

Την «ΠΕΤΑ» υποδύεται η ηθοποιός, Δανάη Μπερή. 

Παίζουν οι μουσικοί: Σόλης Μπαρκή (κρουστά), Σπύρος Κωστής (φαγκότο & ακορντεόν), Ειρήνη Χηράτου, (βιολί & μαντολίνο). 


Ακούγονται επίσης ηχογραφημένα θέματα από το μουσικό cd της ΕΙ.Χ. «Ώρα Επτάμιση Ελλάδος», ενώ κατά τη διάρκεια του έργου διασταυρώνονται με την ηθοποιό επί σκηνής μουσικά και θεατρικά, οι μουσικοί η δημιουργός και 30μελές χορωδιακό σύνολο.

Διάρκεια έργου: 80΄ λεπτά 
 «ΤΟ ΣΥΝΔΡΟΜΟ ΤΟΥ ΕΥΘΡΑYΣΤΟΥ Χ»… σας λέει κάτι; Πρόκειται για μια «διαταραχή», που εστιάζει στον εθισμό του σύγχρονου ανθρώπου στο διαδίκτυο και σε μια εξωραϊσμένη εικονική πραγματικότητα. Η δεκαεπτάχρονη Πέτα και αργότερα η ενήλικη Πέτα…Το τραύμα της απόρριψης από όσους την έκαναν να αισθάνεται «ασφαλής». Ανάμεσα τους και ο Γουισάμ. Ένας συμμαθητής της από το Ιράκ και ο πρώτος μεγάλος της έρωτας: Η έφηβη Πέτα που λάτρευε τον Καβάφη, ο έφηβος-μετανάστης Γουισάμ, που αγαπούσε με πάθος το κοράνι, τον Παναθηναϊκό και το κινητό του. Ανάμεσα τους ένα χάσμα απροσπέλαστο που το γεφύρωνε όμως μια έλξη ακαταμάχητη, ώσπου κάποια στιγμή εκείνος «την έκανε»: χάθηκε από τη ζωή της σαν τζίνι και δεν απαντούσε, ούτε καν στα μηνύματα της! Δεκαεπτά χρόνια αργότερα η ενήλικη Πέτα συγγραφέας επιτυχημένη, ξεκινά να γράφει την ιστορία της…Όμως ο καθένας θα τρόμαζε εάν κάποια ανύποπτη στιγμή και εν έτη 2020 έπαιρνε ένα μήνυμα στο κινητό του με καταχωρημένη ημερομηνία: «9 Απριλίου 2003». Γιατί δεκαεπτά χρόνια αργοπορίας για ένα “SMS”, είναι σίγουρα πολλά! 

Είσοδος ελεύθερη
Απαραίτητη η κράτηση θέσεων

Θα τηρηθεί σειρά προτεραιότητας

Κρατήσεις θέσεων θα γίνονται ηλεκτρονικά: www.mcf.gr

